b'\n_START_ARTICLE_\nFlorentina Iusco\n_START_SECTION_\nIdrettskarriere\n_START_PARAGRAPH_\nMarincu debuderte internasjonalt ved EM i friidrett innend\xc3\xb8rs 2013 i G\xc3\xb6teborg i Sverige. Der hoppet hun 5,98 meter i lengde, og kom p\xc3\xa5 17.-plass. _NEWLINE_Ved ungdoms-VM i friidrett 2013 i Ukraina vant hun b\xc3\xa5de lengdehopp og tresteg, og ble den andre ut\xc3\xb8veren i historien som har greid dette. Kun rumenske Cristine Spataru har greid dette tidligere. Hun endte 2013-sesongen med personlige rekorder p\xc3\xa5 6,54 i lengde og 13,81 i tresteg. _NEWLINE_Hun satte flere personlige rekorder i 2014; hun l\xc3\xb8p 100 meter p\xc3\xa5 11,85 og 60 meter p\xc3\xa5 7,40 innend\xc3\xb8rs, og hun hoppet 6,71 i lengde. Hun vant sin f\xc3\xb8rste internasjonale medalje som senior ved EM i friidrett innend\xc3\xb8rs 2015, der hun kom p\xc3\xa5 3.-plass i lengde med 6,79 meter, som var b\xc3\xa5de personlig rekord og europeisk juniorrekord. Serbiske Ivana \xc5\xa0panovi\xc4\x87 vant denne konkurransen.'